	СПРАВКА

ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА 
ПРОГРАМА „ЧИТАЛИЩА“ НА МИНИСТЕРСТВО НА КУЛТУРАТА

	№
	Организация/потребител
/вкл. начина на получаване на предложението/
	Бележки и предложения
	Приети/

неприети
	Мотиви

	 
	Потребител- vivelev

Фондация „Народни читалища“

Получено по ел. поща на 23.08.2024 г.

от потребител:

yvulkovsky@gmail.com 

Национално сдружение на общините в РБ

Вх. № 62-00-446/

28.08.2024 г. на МК

	Посочените конкурсни програми по същество не са нови за МК. Посочените в тях дейности, под една или друга форма, са реализирани като програми на министерството през последните близо 20 години. Самите програми са целево ориентирани, като са посочени приоритетини направления и конкретни бенефициери. 

Поради естеството на материята, както и липсата към момента на предварително публичнооповестено от страна на администрацията на МК проучване/анализ/доклад, пораждат се поредица от въпроси относно целесъобразността на програмите в този им вид. Но най-вече - може ли при липсата на подробен и ясен анализ на ситуацията в отделните сектори, които са обект на програмите, с отчетени в него изводи и препоръки, както и набелязване на конкретни предложения да се пристъпва към осъществяването на подобни програми? Още повече в срокове и за средства, които са посочени в публикуваните отделни документи. Същите безспорно са необходими за поддържане на културната инфраструктура, но без анализ те не биха постигнали цели, особено в по-дългосрочен план.

Ето защо, първоначално е нужно да се даде отговор поне на някои въпроси, между които:

1. Направен ли и анализ по отношение въздействието на реализираните през годините програми по отделните направления, които в момента са изведени. Ако има такъв то той публикуван ли е?

2. Изведените приоритетни направления в настоящите програми, както и посочените дейности, които следва да бъдат обект на интервенция в резултат на анализ, който е посочил необходимостта от тях ли е?

3. Защо има смесване на отделни бъдещи бенефициари и поставянето им на равни начала - напр. читалища и читалищни сдружения? Това са два отделни юридически субекта, които макар и да имат определена близост и сходство в практиката са напълно различни. 

4. В общата обява са посочени названия на отделни програми, които след преглед на документите става ясно, че са изписани в непълен вид - напр. под т.2 е написано "Програма "Нематериално културно наследство", а в документите става ясно, че има конкретизиране - "Програма "нематериално културно наследство - за професионални ансамбли". 

5. Посоченият срок за реализиране на подобни програми – до края на календарната 2024 г., реализуем ли е с оглед на това, че програмите реално ще стартират най-рано през м. септември на същата година?

След ясен отговор на тези въпроси може да се направи дискусия и по параметрите в отделните програми, защото и там има известни неясноти, пропуски и други пораждащи въпроси моменти. Опитът от последните години показва, че такива програми се посрещат с интерес и са обект на различни дискусии във връзка с осъществяването им. Опитът от последните години показва, че такива програми се посрещат с интерес и са обект на различни дискусии във връзка с осъществяването им. Освен това, разпределят се публични средства към публични организации. Това поражда необходимостта от правилен подход при целевото ориентиране на програмите, както и ясни правила на провеждане, реализиране и отчитане на подобни конкурсни сесии.

1. В проекта за програмата е написано, че: „Програмата „Читалища“ за дейности на читалищата урежда условията, реда и критериите за предоставяне на средства (…) в изпълнение на чл. 1, ал. 5, т. 5.2. от Закона за държавния бюджет на Република България за 2024 година.“ Точният текст на съответната точка, обаче, гласи: „за програма на Министерството на културата „Читалища“ за дейности на читалища – 2 500,0 хил. лв.“. Същевременно допустимите дейности за програмата са: „Проектиране, закупуване и монтаж на аудио-, видео- и осветителна техника и сценична механизация.“ и „Оборудване и/или обновление на културни пространства (театрални салони, репетиционни и камерни салони).“. В този смисъл настоящото предложение за програмата е в противоречие с текста в чл. 1, ал. 5, т. 5.2. от Закона за държавния бюджет на Република България за 2024 година. Действително, читалищата имат огромна нужда от технологично обновяване и ново оборудване. Министерство на културата има основание да насочи средства в тази посока. Същевременно, обаче, читалищата не би следвало да бъдат лишавани от допълнителни средства за дейности, така както е предвидено в Закона за държавния бюджет. Министерство на културата трябва да предостави по-ясна аргументация за тази промяна, както и да намери начини да осигури средства, както за и за технологично обновяване и оборудване, така и за дейности на читалищата.

2. В допълнение, настоящата програма се предлага за обществено обсъждане с голямо закъснение и в неизпълнение на ПМС № 13 от 29 януари 2024 г. за изпълнението на държавния бюджет на Република България за 2024 г., където, в член 14 изрично се посочва, че: „Министърът на културата в срок до два месеца от обнародването на постановлението в „Държавен вестник“ изготвя и представя на министъра на финансите условията, реда и критериите за предоставяне на средствата по чл. 1, ал. 5, т. 5.1.2 от Закона за държавния бюджет на Република България за 2024 г.“

3. По същественото е, че така предложената програма би осигурила финансиране на между 50 и 100 проекта, тоест тя ще достигне до 1.5% – 3% от всички читалища в страната. Казано по друг начин, 97% от читалищата в България, няма да получат финансиране на тази програма. В този смисъл, името на програмата: „Читалища“ не отговаря на ограничения ресурс и обхват, които са предвидени.

4. Програмата е разработена без да отчита специфичните нужди и възможности на различните групи читалища – тези в селата, в по-малките населени места, в периферията на големите градове и други. Има опасност, в настоящия си вид, програмата да облагодетелства най-вече една малка група от по-големи и централни градски читалища, които разполагат с добра материална база, но имат нужда от нова сценична техника. Без съмнение, тази група читалища са много важни за осигуряването на достъп до култура на голяма част от българските граждани, включително като приемаща сцена за гостуващи театрални, музикални и танцови състави. Същевременно, обаче, предложената програма не отчита в достатъчна степен нуждите и специфичната културна, образователна и социална роля на други групи читалища.

5. Допълнителна бариера пред по-малките читалища, които разполагат с по-малко ресурси, би могло да е и изискването да се кандидатства с готова „оферта за проектиране, производство, монтаж и въвеждане в експлоатация на сценично технологично оборудване или; оферта за проектиране, закупуване и монтаж на аудио-, видео- и осветителна техника и сценична механизация или оферта за оборудване и/или обновление на културни пространства (театрални салони, репетиционни и камерни салони).“ Част от по-малките селски читалища, с които фондацията се консултира, изразиха притеснението си, че не разполагат с необходимите експерти, за да изготвят съответните задания към фирмите, които ще подготвят офертата.

6. Липсва ясна аргументация за предложения механизъм на финансиране, който предвижда читалищата да кандидатстват пред Министерство на културата, но да получават средствата през общините и съответно да се отчитат пред общините. Според читалищата, с които фондацията направи обсъждане, това създава реални рискове за забавяне на програмата и скъсяване на сроковете за реализиране на дейностите до степен те да не могат да бъдат осъществени.

7. Предложените критерии за оценка на проектите са неясни и твърде общо формулирани. Това може да доведе до широко субективно тълкуване от членовете на оценъчната комисия в полза или ущърб на кандидатите.

8. В раздел XII „Механизъм за финансиране“, член 4 е записано: „Програмата не изисква съфинансиране от страна на кандидатите.“, но същевременно в Приложение 2 „Бюджет“ са включени ред и колона за собствен принос на кандидата. Не става ясно дали наличието на собствен принос би донесло допълнителни точки на кандидата и защо се изисква тази информация.

9. В раздел VIII „Допустими дейности“, точка 2 гласи: „Оборудване и/или обновление на културни пространства (театрални салони, репетиционни и камерни салони).“ Думата „обновление“ е спомената и в раздел XIV „Документи за кандидатстване“, където последния от изискваните документи е „оферта за оборудване и/или обновление на културни пространства (театрални салони, репетиционни и камерни салони).“ Същевременно, обаче, в раздел IX „Допустими разходи“ не са описани допустими разходи свързани с вътрешни ремонти и обновление на културните пространства. Това може да доведе до объркване на кандидатите.

10. Конкретни предложения:

11. Средствата по програмата да бъдат отпускани от Министерство на културата, чрез директни договори с избраните читалища, без в този процес да бъдат ангажирани общините, за да се избегне забавяне и допълнителни административни трудности за читалищата.

12. Разделите VIII „Допустими дейности“, IX „Допустими разходи“ и XII „Механизъм за финансиране“ да бъдат редактирани така, че да внесат категорична яснота по отношение на нуждата от собствено финансиране и по отношение на възможностите за ремонтиране на помещенията.

13. Максималния размер на средствата за финансиране на един проект (определен в раздел V „Бюджет на програмата“) да бъде свален на „до 30 000 лв.“, за да се гарантира възможността повече читалища да се възползват от програмата.

По процедурата за кандидатстване и финансиране на одобрените проекти и контрол по изпълнението:

1. В проектите на програми: „Технологично обновление, технологично оборудване и насърчаване на четенето“, „Медийна и информационна грамотност в обществените библиотеки”, „Нематериално културно наследство – за професионални ансамбли“, „Читалища“ за 2024 г. е избран механизъм за финансиране, различен от подхода в представената за обществено обсъждане конкурсна сесия за финансиране на проекти за опазване на нематериалното културно наследство, при един и същи източник на финансиране и основания за предоставяне на подкрепата.

2. Изборът на механизъм за разпределение на средствата по проектите на програми, който предвижда: кандидатстването, оценяването и одобряването на проектните предложения, както и преценката за резултатите от изпълнението се осъществяват от Министерството на културата, а финансирането е предвидено да се извършва 100% авансово от общината на база одобрени от Министерство на културата проекти, не е мотивиран и липсва препратка към действащи законови текстове, които биха могли да бъдат приети като основания.

3. С изготвените правила на кмета на общината се възлага допълнително задължение да получава докладите за изпълнението на дейностите от бенефициентите, придружени от копия на първичните счетоводни документи, заверени „Вярно с оригинала”, за реализираните по програмата разходи, в едномесечен срок след приключване на дейностите по проекта да изготвя доклад за изпълнение на Програмата и да го изпраща до Министерство на културата, с копие на отчетните документи за дейности, към които общината няма отношение. Докладите трябва да включват съдържателен отчет и финансов отчет за изразходване на средствата. 

4. Предвидено е при неизпълнение на проектите и неприемане на отчета на бенефициента, средствата да се връщат в държавния бюджет. В правилата не е ясно разписано кой извършва мониторинг на изпълнението и преценката за изпълнение на проектите и какъв е редът за връщане на изплатените на бенефициентите средства в държавния бюджет, при положение, че е предвидено 100% авансово плащане да се извършва от общините.

На практика Правилата възлагат на кмета на община дейности и отговорности извън законово регламентирания ред.

5. В правилата не е предвидено сключване на договор, на основание на който да бъдат предоставяни средствата, осъществяван контрол и извършвано отчитането. Проектът на договор за финансиране следва да бъде част от пакета документи за кандидатстване.

Ако проектните предложения се подават от юридически лица, различни от общини, и се оценяват от Министерството на културата, финансирането би трябвало да става след сключване на договор с конкретното юридическо лице. Въз основа на клаузите на договора бенефициентът отговаря за изпълнението и отчитането на проектните дейности. Няма основание задълженията на бенефициента да бъдат поемани от друго юридическо лице – в случая общината, което няма никакво отношение към цялото провеждане на процедурата.

Видно от посочените в програмите критерии за недопустимост на кандидатите, наличието на предишен договор за финансиране, по който не са изпълнени всички условия, е основание за недопускане. Очевидно сключването на договор на получателите на финансова подкрепа с Министерството на културата, в качеството му на финансиращ орган, е практика, която не е приложена към настоящите национални програми.

Предвид изложеното, считаме, че предложеният механизъм за финансиране е нормативно необоснован и не гарантира ефективното и ефикасно използване на публичния ресурс.

6. С оглед предвидените за финансиране дейности, някои от които предполагат извършване на намеси в общинска собственост, считаме, че е необходимо към пакета с документи за кандидатстване да се въведе нарочна Декларация за съгласие от страна на общината, че е запозната с проектното предложение.

II. По оценката на проектите:

1. Приложените Таблици, касаещи дейността на т.нар. Технически комисии, съдържат както критерии за административно съответствие, така и за допустимост. В тази връзка, наименованията им би следвало да са за оценка на административното съответствие и допустимостта на подадените проекти. Аналогично и Техническата комисия би следвало да е за извършването на проверка на административното съответствие и допустимостта на подадените проекти;

2. По отношение на Техническата комисия, би следвало да се изясни правото на глас на председателя й. Допълнително следва да се обмисли и доколко е резонно всеки член на Комисията (общо 4-ма) да извършва самостоятелна оценка на проектите. В тази връзка е достатъчно административното съответствие и допустимостта на всеки проект да се оцени от 2-ма оценители;

3. Правото на глас на председателя на Експертната комисия също следва да се изясни, както и броят на оценителите, които ще оценяват всеки от проектите. Текстовете, указващи че всеки член на комисията дава от 1 до 5 точки за всеки от посочените критерии, следва да се съобразят с това, че съгласно Таблиците за оценки, може да се присъждат и „0“ точки;

4. За да се избегне субективизмът при експертната оценка на проектите, ще е удачно за всяка от присъжданите от 0 до 5 т. по всеки от критериите, да се приложи разяснение.
По проект на Програма „Читалища“:

1. Т.II „Цел на Програмата“: поради несъответствие с допустимите за подкрепа дейности и очакваните резултати, е удачно заличаването на текстовете: „развиване на професионалните умения на техните служители“  (чл.1., ал.1); „Катализиране на по-широка културна промяна в посока на по-добро качество и по-устойчив начин на живот“ ( чл.1, ал.2, т.2) и „Създаване на условия за привличане на корпоративни спонсорства за създаване на среда за развитие на културни и творчески индустрии в тяхното многообразие и достъпност.“ (чл.1, ал.2, т.3).

2. Т. III „Очаквани резултати“: следва основно да бъде редактирана, тъй като не кореспондира с целите на Програмата и допустимите й дейности, които са: проектиране, закупуване и монтаж на аудио-, видео- и осветителна техника и сценична механизация; оборудване и/или обновление на културни пространства (театрални салони, репетиционни и камерни салони). С предвидените за подкрепа дейности едва ли биха могли да се постигнат формулираните амбициозни резултати, като: „развитие на общностите на територията на цялата страна“; „създадена благоприятна среда за развитие на местния бизнес“; „формиране и развитие на творческия потенциал на младите творци и предоставяне на възможности за личностно развитие и културно изразяване“; „повишаване степента на когнитивност и познаваемост на класически и съвременни произведения“ и др.

3. В текстовете на Програмата следва да се заложи изискване за съгласуване на предвидените по проекта инвестиции със собственика на сградата. Според вида на интервенцията, е възможно да има и нарочни законодателни изисквания, т.е. необходима е и норма за съблюдаването им.

4. В раздел 4 „Обхват на програмата“ следва да отпаднат читалищните сдружения, т.к. целите и допустимите дейности по програмата не съответства на техните функции, съгласно Закона за народните читалища чл.4а.

5. Т. V „Бюджет на програмата“: с оглед изискването за посочване на собствен финансов принос в Приложение № 2 Бюджет, следва да се уточни дали и в какъв размер ще се изисква съфинансиране от кандидатите.

6. Т.XIV „Документи за кандидатстване“:

6.1. Удачно е наименованието на Приложение №1 да се унифицира с описаното в Програмата;

6.2. Необходимо е да се уеднаквят изискваните при кандидатстване в „Приложения“ към програмата с посочените към т.нар. Апликационна форма. Към Апликационната форма се изискват снимки на сценичното пространство, които не фигурират в Програмата, реферира се към Декларация относно допустимостта на кандидата, съдържанието на проектното предложение и липсата на двойно финансиране (по образец), която де факто е само Декларация за липса на двойно финансиране.

7. т.XVII „Процедура за разглеждане и оценяване на проектите“: удачно е от Таблицата по Приложение № 9, да отпадне критерият „Съществуваща инфраструктура, професионални умения и дигитална грамотност“, тъй като попълването на информация за същия, позволяваща оценката му, не е включена във Формуляра за кандидатстване. 

По отношение на критерия „Осигуряване на балансирано регионално развитие на базата на брой жители в населеното място“ следва да се има предвид, че не би могло да се очаква местно читалище с подкрепа от 50 хил. лв. да осигури балансирано регионално развитие. То би могло да доразвие и дообогати културния живот, социалната и образователната дейност в населеното място, т.е. да има косвен принос към социалното сближаване. В тази връзка, критерият би следвало да се преформулира и то по начин, даващ равен достъп до Програмата и на читалищата от големите градове, и от столицата, и на тези от малките населени места, които обслужват твърде различен брой население

Разпоредбите в частта за финансиране по програмата са редактирани, съгласно направените бележки. Съгласно чл. 2, ал. 1 от Раздел 13 от Правилата по Програма „Читалища“, озаглавен „Механизъм за финансиране“, финансирането и отчитането на дейностите се извършва от Министерство на културата. Финансиране се осигурява след проведена конкурсна сесия в Министерство на културата.
Критериите за оценка в Приложение № 5 са редактирани, съгласно представените бележки.
Приложение № 2 е редактирано. Графата за собствен принос е премахната.

Навсякъде в текста на Програмата и приложенията към нея думите „обновление на културни пространства“ е премахната.

Разпоредбите в частта за финансиране по програмата са редактирани, съгласно направените бележки. Съгласно чл. 2, ал. 1 от Раздел 13 от Правилата по Програма „Читалища“, озаглавен „Механизъм за финансиране“, финансирането и отчитането на дейностите се извършва от Министерство на културата. Средствата се отпускат въз основа на конкурсна сесия, проведена в Министерство на културата.
Предложението е обсъдено в т. 8 

Определения в раздел V. БЮДЖЕТ НА ПРОГРАМАТА, максимален размер на средствата за финансиране на един проект – до 50 000 лева е максимално допустимият размер на средствата, които даден проект може да получи, като това не ангажира съответното читалище да заявява финансиране в пълен размер. Всеки кандидат определя, съобразно нуждите си сумата за финансиране на проекта, с който кандидатства, като това не обвързва експертната комисията при наличие на недопустими разходи в проекта, исканото финансиране да бъде редуцирано до размера на допустимите разходи и дейности.

Разпоредбите в частта за финансиране по програмата са редактирани, съгласно направените бележки. Съгласно чл. 2, ал. 1 от Раздел 13 от Правилата по Програма „Читалища“, озаглавен „Механизъм за финансиране“, финансирането и отчитането на дейностите се извършва от Министерство на културата. Средствата се отпускат въз основа на конкурсна сесия, проведена в Министерство на културата.

Обсъдено в т. 1. Разпоредбите редактирани. Финансирането е променено.
Обсъдено в т. 1. Разпоредбите редактирани. Финансирането е променено.

Обсъдено в т. 1. Разпоредбите са редактирани. В Раздел 21 от Правилата на Програмата, озаглавен

 „Отчитане и контрол“ са уредени разпоредбите, касаещи начина на отчитане и контрол по Програмата.
Кметовете на общини са изключени от процедурата.

Обсъдено в т. 1 и 4.

Предвид извършените промени в реда на финансиране и дейностите, които подлежат на финансиране въвеждане на подобен род декларации е неотносимо.

Оценъчната карта по програмата е редактирана.

Извършена е редакция в Раздел 18
ПРОЦЕДУРА ЗА РАЗГЛЕЖДАНЕ И ОЦЕНЯВАНЕ НА ПРОЕКТИТЕ, като е променен вида на комисиите и броят им, както и начина на работата им.

Начинът на оценка е подробно и ясно формулиран в Раздел 18, като същият не води до неясноти или противоречия.

Предвидено е в Таблицата с критериите за оценяване да се впишат и мотивите за извършеното оценяване.

В Раздел 2 Цели на програмата са извършени съответните редакции, съгласно представените предложения, като обсъжданите текстове са премахнати или частично редактирани. Целта свързана с „развитието на професионалните умения на читалищните служители“ е съвместима с допустимите за подкрепа дейности, поради което не е премахната.
В Раздел 3 са извършени съответните редакции, съгласно представените предложения, като обсъжданите текстове са премахнати или редактирани.

Извършено е изменение в предмета на допустимите дейности, като по този начин е избегната каквато и да е намеса в собствеността, а допустимите инвестиции не предполагат съгласуване със собственика на сградите на кандидатите.
Извършена е редакция, като читалищните сдружения са изключени от обхвата на програмата, поради несъответствие на техните функции с целите на програмата.
Приложението е редактирано, премахнато е изискването за собствен принос.

Наименованието на приложението е редактирано, съгласно дадените бележки.
Приложенията са редактирани, съгласно дадените бележки.

Приложенията са редактирани с оглед направените предложения. Таблицата с критериите за оценка е коригирана, като критерият е променен.
Критерият е премахнат от Таблицата с критериите за оценка.

